Diari Oficial de la Generalitat Valenciana


Sumari del DOGV 8854, del 10-07-2020 (2020/5268)

RESOLUCIÓ d'1 de juliol de 2020, del director general de l'Institut Valencià de la Joventut (IVAJ), per la qual es convoquen les ajudes a entitats locals per a desenvolupar activitats del programa de joventut durant l'any 2020.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5268


Data del document
:   01-07-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de juliol de 2020, del director general de l'Institut Valencià de la Joventut (IVAJ), per la qual es convoquen les ajudes a entitats locals per a desenvolupar activitats del programa de joventut durant l'any 2020. [2020/5268]  
La Llei 15/2017, de 10 de novembre, de la Generalitat, de polítiques integrals de joventut, assenyala, entre les funcions de l'Institut Valencià de la Joventut (IVAJ), la promoció de la participació de les persones joves, així com el suport material i econòmic al desenvolupament de les iniciatives i projectes de les estructures de participació juvenil previstes en els articles 17 i 18 d'aquesta llei, com a vehicles principals de transmissió dels valors democràtics de tolerància, solidaritat i respecte a la diversitat, sense excloure'n el suport a altres formes de participació.  
La llei 38/2003, de 17 de novembre, General de subvencions, estableix, en l'article 23, que el procediment per a la concessió de subvencions s'iniciarà sempre d'ofici mitjançant una convocatòria aprovada per l'òrgan competent.  
L'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, estableix les bases reguladores de la concessió d'ajudes a entitats locals per a programes de joventut i equipament en tecnologies de la informació i la comunicació (TIC).  
  
Per això, en virtut de la competència atribuïda per l'article 160.4.b de la Llei 1/2015 de, 6 de febrer, de la Generalitat, d'Hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de Polítiques integrals de joventut, resolc:  
  
Primer. Convocatòria  
1. Es convoquen ajudes destinades a finançar els programes de joventut de les entitats locals durant l'any 2020, de conformitat amb el que disposa l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i equipament en tecnologia de la informació i la comunicació (TIC) (DOGV 8276), d'ara endavant, ordre de bases.  
  
2. S'aprova el model de sol·licitud i la resta de documentació, que s'inclouen com a annexos I, II, III, IV i V de la present resolució.  
  
Segon. Finançament  
Les ajudes que es convoquen es finançaran amb càrrec a la línia de subvenció S6023000 del pressupost de l'Institut Valencià de la Joventut per a 2020, amb un import global màxim d'1.000.000 d'euros.  
  
Tercer. Objecte de les ajudes i règim de concessió  
1. Les ajudes que es convoquen estan destinades a finançar els programes de les entitats locals durant l'any 2020, dirigits a persones d'entre 12 i 30 anys, d'acord amb l'article 2 de la Llei 15/2017, de 10 de novembre, de la Generalitat, de Polítiques integrals de joventut.  
  
2. Les activitats objecte de subvenció, dins d'aquests programes, seran les següents:  
a) Activitats d'oci educatiu. En aquesta convocatòria es podran subvencionar les activitats següents:  
 Trobades en les quals participen joves de més d'un municipi.  
 Activitats d'educació no formal que es realitzen de forma continuada amb grups estables de joves.  
 Activitats que siguen resultat del projecte d'un grup de joves que participen activament en la seua organització.  
 Activitats extraordinàries organitzades com a conseqüència de la situació creada per la COVID-19, incloses les realitzades després de la finalització de l'estat d'emergència.  
b) Activitats de promoció del voluntariat jove: s'entendran incloses les activitats i els cursos de formació.  
c) Programes d'aprenentatge-servei.  
d) Activitats de Fòrum Jove.  
3. Seran subvencionables les despeses corrents i de personal no fix de l'entitat local derivades de les activitats, així com les despeses derivades d'assegurances relacionades amb la seua realització.  
4. La concessió de les ajudes es farà en règim de concurrència competitiva.  
  
Quart. Entitats beneficiàries  
Podran ser beneficiàries d'aquestes ajudes les entitats locals d'àmbit inferior a la província.  
  
Cinqué. Obligacions de les entitats beneficiàries  
1. Les entitats beneficiàries estaran obligades a:  
a) Realitzar les activitats subvencionades en la forma, les condicions i el termini que s'indiquen en la fitxa descriptiva de l'activitat (annex III).  
b) Comunicar a l'IVAJ les modificacions que es produïsquen en el desenvolupament del programa que inclou les activitats subvencionades.  
c) Acreditar davant de l'IVAJ la realització de les activitats incloses en l'apartat B de l'annex I, així com el compliment dels requisits i les condicions que determinen l'atorgament de l'ajuda, en la forma que estableix l'ordre de bases.  
d) Prestar la col·laboració, presentar la documentació que siga necessària i sotmetre's a les actuacions que efectue l'IVAJ, a fi de comprovar l'execució del programa objecte de subvenció.  
e) Sotmetre's a les actuacions de control financer que corresponen a la Intervenció General, en relació amb la subvenció concedida.  
f) Comunicar a l'IVAJ la concessió d'altres ajudes o subvencions, per a la mateixa finalitat, per part d'altres administracions i organismes públics o privats, tant nacionals com internacionals. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
g) Acreditar que es troba al corrent en el compliment de les seues obligacions tributàries i davant de la Seguretat Social.  
L'IVAJ obtindrà directament aquesta informació a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
  
L'entitat sol·licitant podrà no autoritzar a l'IVAJ a obtindre directament la informació; en aquest cas haurà d'aportar la documentació acreditativa que es troba al corrent de les esmentades obligacions.  
  
h) Quan les activitats requerisquen la contractació de personal, serà requisit que aqueix personal dispose de la titulació de director/a i/o de monitor/a de temps lliure educatiu infantil i juvenil, o equivalents, d'acord amb l'article 5 de l'Ordre 3/2018 abans esmentada.  
i) Donar l'adequada publicitat del caràcter públic del finançament de les activitats subvencionades, incloent-hi el logotip de la Generalitat Valenciana - IVAJ (http://www.ivaj.gva.es/va/nou-logotip-de-l-ivaj) en mitjans de difusió, com ara cartells, materials impresos, mitjans electrònics o audiovisuals. En aquells casos en què l'entitat local dispose de pàgina web, s'utilitzarà aquest mitjà per a donar publicitat a la subvenció concedida, tot això d'acord amb el que disposa la Llei 2/2015, de 2 d'abril, de la Generalitat, de Transparència, bon govern i participació ciutadana de la Comunitat Valenciana.  
j) Qualsevol altra de les obligacions que, amb caràcter general, estableix l'article 14 de la Llei 38/2003, de 17 de novembre, General de subvencions, l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, per la qual estableix les bases reguladores de la convocatòria i les normatives aplicables en les activitats que es realitzen.  
2. Les entitats locals beneficiàries es responsabilitzaran del compliment de l'exigència legal que estableix l'article 13.5 de la Llei orgànica 1/1996, de 15 de gener, de Protecció jurídica del menor, de modificació parcial del codi civil i de la llei d'enjudiciament civil, que estableix que «serà requisit per a l'accés i exercici a les professions, oficis i activitats que impliquen contacte habitual amb menors, no haver sigut condemnat per sentència ferma per algun delicte contra la llibertat i indemnitat sexual». Amb aquesta finalitat, requeriran els certificats que acrediten la circumstància, expedits pel Registre Central de Delinqüents Sexuals, i els custodiaran.  
  
Sisé. Sol·licituds i termini  
1. D'acord amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques, la sol·licitud es presentarà exclusivament de forma telemàtica, mitjançant el model normalitzat que es troba disponible en la seu electrònica de la Generalitat (http://www.gva.es/es/inicio/procedimientos'id\_proc=19319&version=amp). La resta de tràmits es faran també en la mateixa seu electrònica.  
Per a poder fer la presentació telemàtica, l'entitat sol·licitant haurà de disposar d'un sistema de signatura electrònica, dels admesos en la seu electrònica de la Generalitat.  
2. A més de les dades de l'entitat sol·licitant, la sol·licitud inclourà:  
a) Declaració responsable que en l'entitat no concorren les circumstàncies que assenyala l'article 13.2 de la Llei 38/2003, de 17 de novembre, General de subvencions.  
b) Declaració d'adhesió de l'òrgan de govern de l'entitat sol·licitant a la Declaració per l'oci educatiu «Ens reunim amb uns altres valors».  
  
3. Cada entitat podrà sol·licitar la subvenció per a un màxim de cinc activitats, d'entre les incloses en el punt 2 de l'apartat tercer de la present convocatòria.  
En l'annex II de la sol·licitud hauran de relacionar-se les activitats per a les quals es sol·licita subvenció. En cas que una entitat local no sol·licite subvenció per al nombre total de cinc activitats, podrà incloure'n també d'altres que es duguen a terme dins del programa de joventut i que responguen a les necessitats detectades, amb la finalitat de poder aconseguir la puntuació màxima en aquest apartat.  
4. Sols podrà presentar-se una sol·licitud per entitat. En cas de presentar-se més, únicament es considerarà vàlida l'última que haja tingut entrada en la seu electrònica de la Generalitat.  
5. El termini de presentació de sol·licituds serà de 20 dies laborables, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Seté. Documentació  
1. Juntament amb la sol·licitud es presentarà la documentació següent:  
a) Fitxa de valoració del programa de joventut 2020 (annex II).  
b) Fitxes descriptives de les activitats (annex III). Haurà de presentar-se un exemplar d'aquest model per cadascuna de les activitats per a les quals se sol·licita subvenció.  
c) Acreditació de trobar-se al corrent de les obligacions tributàries i davant de la Seguretat Social, en cas de no haver autoritzat expressament a l'IVAJ per a obtindre aquesta informació a través de certificats telemàtics.  
d) Justificació de trobar-se al corrent en l'obligació de rendiment de comptes anuals davant de la Sindicatura de Comptes, en cas que l'entitat local sol·licitant no estiga inclosa en el certificat amb la relació d'entitats locals que han retut els seus comptes en els cinc exercicis anteriors, publicat en el web de la Sindicatura de Comptes (https://www.sindicom.gva.es/certificacio-destar-al-corrent-en-el-compliment-de-lobligacio-de-rendicio-dels-comptes-anuals).  
e) Model de domiciliació bancària (https://www.gva.es/downloads/publicados/IN/HOR0003E.pdf), en cas que no s'haja presentat en convocatòries anteriors o si s'ha produït alguna modificació respecte al presentat anteriorment.  
  
Huité. Criteris de valoració i puntuació de les sol·licituds  
1. La puntuació global màxima de cada sol·licitud serà de 100 punts, d'acord amb la distribució de criteris i la corresponent valoració, que recullen els articles 8.1 i 9 de l'ordre de bases (https://www.dogv.gva.es/datos/2018/04/18/pdf/2018\_3781.pdf).  
La puntuació mínima exigida per a poder accedir a aquesta ajuda serà de 50 punts, 24 dels quals, com a mínim, hauran de provindre de les accions concretes del programa presentat que donen resposta a les necessitats detectades, a què fa referència l'apartat b de l'article 8.1 de l'ordre de bases.  
2. Aplicats els esmentats criteris i amb la valoració corresponent a totes les sol·licituds que hagen complit els requisits de la convocatòria, s'elaborarà una llista amb les puntuacions obtingudes per cadascuna de les entitats sol·licitants.  
3. El repartiment de les ajudes segons el pes poblacional, així com el càlcul individualitzat de cada ajuda es farà d'acord amb el que estableix l'article 9 i 10 de l'ordre de bases.  
  
Nové. Instrucció i resolució de la convocatòria  
1. El Servei d'Informació Juvenil i de la Xarxa Jove de l'IVAJ instruirà el procediment de concessió de les ajudes, i la Direcció General, a la vista de la proposta de la comissió avaluadora, resoldrà sobre les sol·licituds d'ajudes presentades a l'empara del que disposa la present resolució. La denegació de l'ajuda haurà de ser motivada i les raons es faran constar en la resolució. En tot cas, hauran de quedar acreditats en el procediment els fonaments de la resolució que s'adopte.  
  
2. El termini màxim per a resoldre i notificar la resolució serà de sis mesos a comptar des de la presentació de les sol·licituds, sempre que reunisquen els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la sol·licitud.  
Si, transcorregut aquest termini, no hi haguera recaigut resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de Mesures fiscals, de gestió administrativa i financera, i d'organització de la Generalitat Valenciana. Tot això sense perjudici de l'obligació de resoldre i notificar que estableix l'article 21 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de la convocatòria es publicarà en el Diari Oficial de la Generalitat Valenciana, en els termes que preveu l'article 18.1 de la Llei 38/2003, de 17 de novembre, general de subvencions.  
4. L'eficàcia de la concessió de les ajudes quedarà supeditada al compliment dels termes i les condicions de la concessió. La falta de presentació de la justificació de la despesa en el termini fixat donarà lloc a la pèrdua de la subvenció i consegüent revocació.  
  
Desé. Justificació i pagament  
La justificació de la subvenció concedida es realitzarà mitjançant la presentació de la documentació següent:  
1. Memòria justificativa de cadascuna de les activitats subvencionades (annex IV), que haurà de detallar:  
a) Dades de l'entitat.  
b) L'activitat realitzada, amb denominació, descripció, data i lloc.  
  
c) El nombre de participants de cada activitat, amb especificació d'edat i sexe.  
d) Les despeses o factures imputades a l'activitat subvencionada, amb descripció de la seua relació amb l'activitat.  
e) L'avaluació de l'activitat, amb la descripció dels resultats obtinguts i el grau de satisfacció de les persones participants.  
f) Un annex fotogràfic de cada actuació, en un document PDF.  
g) En el supòsit d'haver fet material o publicitat de l'activitat subvencionada, s'haurà d'aportar documentació gràfica, en documents PDF, i els enllaços on puga consultar-se la publicitat realitzada. En el material i la publicitat haurà de constar que l'activitat ha sigut finançada per la Generalitat Valenciana - IVAJ.  
2. Relació de documents de despeses o factures. Aquesta relació contindrà:  
a) Número de factura.  
b) Data d'emissió.  
c) Nom de l'emissor.  
d) NIF de l'emissor.  
e) Concepte i relació amb l'activitat.  
f) Import total de la factura.  
g) Import imputat a la subvenció.  
3. La persona titular de la secretaria o de la intervenció de l'entitat local en certificarà tant la veracitat com que tota la documentació aportada no ha sigut utilitzada per a justificar cap altra subvenció (annex V).  
  
4. El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 31 d'octubre de l'exercici al qual s'aplica la subvenció, tots dos inclusivament.  
D'acord amb l'article 14 de la Llei 10/2019, de 27 de desembre, de Pressupostos de la Generalitat per a l'exercici 2020, les despeses generades a partir de l'1 de novembre es podran abonar en el mes de gener de 2021, sempre que no superen el 20 % de l'import de la subvenció i que la justificació es realitze abans del 30 de desembre de 2020.  
  
5. Una vegada presentada la documentació justificativa de la subvenció concedida i finalitzat el termini de justificació, no podran aportar-se noves factures amb diferents conceptes als ja presentats; únicament podrà aportar-se la documentació i les justificacions que s'estimen pertinents, però sempre relacionades amb les factures ja presentades.  
  
6. El règim de pagament de la subvenció serà el que estableix l'article 18 de l'ordre de bases.  
7. No seran subvencionables:  
a) Les despeses de personal funcionari, o d'altre tipus, que siga fix de les entitats locals.  
b) Els costos indirectes o d'alimentació i begudes.  
No es consideren incloses en aquest apartat les despeses en alimentació i beguda necessàries per al desenvolupament de l'activitat subvencionada en les condicions adequades de seguretat i salut, d'acord amb els destinataris i les caracteristiques de l'activitat.  
c) Les despeses de lloguer de locals, llum, aigua, neteja o telefonia.  
d) Les festes, revetles, celebracions gastronòmiques, concerts, pràctica d'esports o semblants, no justificades en el corresponent projecte educatiu.  
e) Les activitats dirigides a la millora de l'ocupabilitat de les persones o les accions que conduïsquen a titulacions formatives.  
f) Les despeses d'adquisició de béns inventariables, que inclouen les de qualsevol tipus d'equipament.  
g) Els materials que no acrediten la seua relació amb l'execució de l'activitat subvencionada i únicament tinguen una finalitat d'obsequi-regal (merxandatge).  
h) Els premis en metàl·lic.  
i) Les despeses que hagen sigut finançades íntegrament pels participants en l'activitat.  
j) Les despeses de disseny i publicitat que no formen part d'un projecte educatiu.  
k) La cartelleria, la publicitat i els materials de l'activitat subvencionada que no incloguen l'esment d'haver sigut finançada per la Generalitat Valenciana - IVAJ i els logotips corresponents.  
l) Les activitats a les quals s'ha concedit subvenció, però no han sigut realitzades.  
m) Les despeses derivades de les activitats que:  
 Promoguen o justifiquen qualsevol forma de discriminació o que atempten contra els drets fonamentals de la persona o la seua dignitat.  
 Tinguen finalitat lucrativa.  
 Fomenten, directament o indirecta, la violència, l'ús de drogues, alcohol, tabac..., o que puguen incitar-hi; que facen apologia del consum d'aquestes substàncies o en què se'n puga preveure raonablement el consum.  
 Incomplisquen qualsevol mena de legislació.  
  
Onzé. Minoració de les ajudes  
1. Les entitats locals hauran d'executar íntegrament les activitats subvencionades, en cas contrari es minorarà l'ajuda concedida.  
2. Si l'entitat local no porta a terme alguna de les activitats que ha sigut valorada i ha obtingut puntuació, la subvenció es minorarà, en tot cas, en la part proporcional corresponent a aquestes activitats.  
  
Dotzé. Acceptació de la normativa reguladora  
La participació en la present convocatòria implica l'acceptació de la normativa que la regula.  
  
Tretzé. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se un recurs de reposició, davant de la Direcció General de l'IVAJ, en el termini d'un mes comptador a partir de l'endemà de la publicació d'aquesta resolució, segons el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 1 de juliol de 2020.- El director general de l'Institut Valencià de la Joventut: Jesús Martí Nadal.